

**Pasvalio rajono savivaldybės kontrolierius**

|  |
| --- |
| **išvadA** |
| **Dėl ILGALAIKĖS PASKOLOS ĖMIMO** |

2012 m. birželio 11 d. Nr. AI – 6

Pasvalys

Vadovaudamiesi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 27 straipsnio 1 dalies 3 punktu, atsižvelgdami į Pasvalio rajono savivaldybės administracijos raštą[[1]](#footnote-2), atlikome ribotos apimties finansinį auditą Savivaldybės administracijoje, kurio metu įvertinome Savivaldybės biudžeto finansinę būklę ir galimybę prisiimti ilgalaikius skolinius įsipareigojimus ir t e i k i a m e išvadą dėl kreditinės linijos ėmimo.

Finansų skyriaus pateiktais duomenimis, 2000 tūkst. Lt ilgalaikė paskola bus naudojama 2012 metais vykdomiems investiciniams projektams (Savivaldybės lėšų daliai) finansuoti, kuri pagal Savivaldybės tarybos patvirtintą 2012 metais vykdomų projektų sąrašą[[2]](#footnote-3) sudaro 3718,5 tūkst. Lt. Lietuvos Respublikos [2012 metų valstybės biudžeto ir savivaldybių biudžetų finansinių rodiklių patvirtinimo](http://www3.lrs.lt/pls/inter3/dokpaieska.showdoc_l?p_id=334547) įstatymo[[3]](#footnote-4) 12 straipsnyje nustatyta, kad ***savivaldybės skola* *negali viršyti*** ***70 procentų***patvirtintų savivaldybės biudžeto pajamų (neįskaitant iš valstybės biudžeto savivaldybei skiriamų specialiųjų tikslinių dotacijų ir valstybės biudžetui grąžinamų bendrosios dotacijos kompensacijų); ***metinio savivaldybės grynojo skolinimosi suma*** ***negali viršyti*** ***20******procentų*** patvirtintų savivaldybės biudžeto pajamų (neįskaitant iš valstybės savivaldybei skiriamų specialiųjų tikslinių dotacijų ir valstybės biudžetui grąžinamų bendrosios dotacijos kompensacijų); ***grąžintina 2012 metais savivaldybės paskolų ir palūkanų bei su paskolų ėmimu susijusių įmokų suma negali viršyti 15 procentų*** patvirtintų savivaldybės [biudžeto](http://10.254.0.253/Litlex/LL.DLL?Tekstas=1?Id=155423&Zd=Lietuvos%2BRespublikos%2Bvalstyb%EBs%2Bbiud%FEeto%2Bir%2Bsavivaldybi%F8%2Bbiud%FEet%F8%2Bfinansini%F8%2Brodikli%F8%2B&BF=4" \l "141z#141z) pajamų (neįskaitant iš [valstybės](http://10.254.0.253/Litlex/LL.DLL?Tekstas=1?Id=155423&Zd=Lietuvos%2BRespublikos%2Bvalstyb%EBs%2Bbiud%FEeto%2Bir%2Bsavivaldybi%F8%2Bbiud%FEet%F8%2Bfinansini%F8%2Brodikli%F8%2B&BF=4" \l "142z#142z) [biudžeto](http://10.254.0.253/Litlex/LL.DLL?Tekstas=1?Id=155423&Zd=Lietuvos%2BRespublikos%2Bvalstyb%EBs%2Bbiud%FEeto%2Bir%2Bsavivaldybi%F8%2Bbiud%FEet%F8%2Bfinansini%F8%2Brodikli%F8%2B&BF=4" \l "143z#143z) savivaldybei skiriamų specialiųjų tikslinių dotacijų ir [valstybės](http://10.254.0.253/Litlex/LL.DLL?Tekstas=1?Id=155423&Zd=Lietuvos%2BRespublikos%2Bvalstyb%EBs%2Bbiud%FEeto%2Bir%2Bsavivaldybi%F8%2Bbiud%FEet%F8%2Bfinansini%F8%2Brodikli%F8%2B&BF=4" \l "144z#144z) biudžetui grąžinamų bendrosios dotacijos kompensacijų).

Pasvalio rajono Savivaldybės biudžete[[4]](#footnote-5) patvirtinta 69 452,0 tūkst. Lt pajamų. Iš valstybės biudžeto Savivaldybei skirta specialioji tikslinė dotacija – 39 245,8 tūkst. Lt. Pasvalio rajono savivaldybės bendras skolinimosi limitas 2012 metais – 21 144,3 tūkst. Lt. Finansų skyriaus duomenimis, Savivaldybės skola 2012 m. birželio 1 d. – 12 283,7 tūkst. Lt. Visos paskolos ilgalaikės. Metinio Savivaldybės grynojo skolinimosi suma – 6 041,2 tūkst. Lt. Finansų skyriaus duomenimis, 2011 metais pasirašytos paskolų sutarties neišimta paskolų dalis 2012 m. sausio 1 d. sudaro 513,0 tūkst. Lt. 2012 metais Savivaldybės taryba jau pritarė[[5]](#footnote-6) 2500,0 tūkst. Lt kreditinės linijos ėmimui, todėl naujomis paskolų sutartimis dar galima prisiimti skolinių įsipareigojimų už 3028,2 tūkst. Lt. (6041,2 tūkst. Lt - 513,0 tūkst. Lt – 2500,0 tūkst. Lt = 3028,2 tūkst. Lt).

Grąžintina 2012 metais Savivaldybės paskolų ir palūkanų bei su paskolų ėmimu susijusių įmokų suma negali viršyti 4 530,9 tūkst. Lt.Pagal Finansų skyriaus duomenis, grąžintina per 2012 metus savivaldybės paskolų ir palūkanų suma bei su paskolų ėmimu susijusių įmokų suma sudaro 2 060,7 tūkst. Lt.

**Išvada. 2012 metų skolinimosi limitai leidžia Savivaldybei imti 2 000 tūkst. Lt ilgalaikę paskolą investicijų projektams finansuoti.**

Savivaldybės kontrolierė Rima Juodokienė

1. Pasvalio rajono savivaldybės administracijos 2012 m. gegužės 22 d. raštas Nr. ARB–1189 „Dėl ilgalaikės paskolos ėmimo“. [↑](#footnote-ref-2)
2. Pasvalio rajono savivaldybės tarybos 2012 m. vasario 15 d. sprendimo Nr. T1-10 „dėl pasvalio rajono savivaldybės 2012 metų biudžeto patvirtinimo“ 7 priedas. [↑](#footnote-ref-3)
3. Žin., 2011, Nr.163-7741. [↑](#footnote-ref-4)
4. Pasvalio rajono savivaldybės tarybos 2012 m. vasario 15 d. sprendimas Nr. T1 -10. [↑](#footnote-ref-5)
5. Pasvalio rajono savivaldybės tarybos 2012 m. balandžio 25 d. sprendimas Nr. T1-110 „Dėl kreditinės linijos ėmimo investiciniams projektams finansuoti“. [↑](#footnote-ref-6)